Groot planne om 100-jarige herdenking van 1914-Rebellie op sterfdag van De la Rey te gedenk | Maroela Media
ŉ Spesiale herdenkingsgeleentheid word by die Voortrekkermonument in Pretoria gehou, ‘n dagboek-veldtog op Facebook deel daagliks die gebeure van 100 jaar gelede en ‘n spesiale radiodrama oor De la Rey se afsterwe deur die bekroonde Bettie Kemp word landswyd op gemeenskapsradiostasies uitgesaai.
By die geleentheid by die Voortrekkermonument sal ŉ projek, getiteld “De Wet, Beyers en… ek” bekendgestel word en die geleentheid sal ook met ŉ spesiale uitstalling oor die Rebellie gehuldig word. Die hoogtepunt van die geleentheid is die bekendstelling van die Kraal Uitgewers-publikasie, Die Afrikanerrebellie, 1914-1915, uit die pen van 12 vooraanstaande historici.
Die herdenkingsdag sluit ook ŉ optrede deur die sanger Bok van Blerk in, aangebied deur die FAK. Die optrede begin die aand om 18:30 en meer as 800 persone sal die geleentheid bywoon. ŉ Spesiale herdenkingskoot sal ook afgevuur word om De la Rey se dood te gedenk.
Die Rebellie van 1914 tot 1915 het broer teen broer, pa teen seun en vriend teenoor vriend te staangebring en het ernstige verdeeldheid in Afrikanergeledere tot gevolg gehad wat dekades later steeds gevoel is. Dié opstand het voorts ook tot die verdrinking van generaal Christiaan Beyers in die Vaalrivier, die teregstelling van Jopie Fourie, die inhegtenisname van generaal Christiaan de Wet en talle ander rebelle gelei. Dit het selfs tot die eerste grootskaalse vroue-optog na die Uniegebou gelei.
Die herdenkingsdag begin met die opening van ŉ spesiale uitstalling oor die Rebellie in Galery 20/20 by die Voortrekkermonument sowel as die bekendstelling van Die Afrikanerrebellie 1914-1915 en die projek “De Wet, Beyers en… ek”. Die projek is daarop gemik om die publiek by hul voorgeslagte se verbintenis tot die Rebellie te betrek en persoonlike verhale, wat deur oorvertelling behoue gebly het, te bewaar. Die uitstalling word aangebied deur Kraal Uitgewers in samewerking met die Erfenisstigting en die Voortrekkermonument.
Klik hier om Die Rebelle daagliks op Facebook te volg.
Klik hier om Die Unieregering daagliks op Facebook te volg.
Seun verdrink in Benoni-gruisgatdam
Bielie van die Bosveld · 5 jaar gelede
Dis ‘n puik idee om die grootste boereleier in die land se geskiedenis en sy dood te gedenk.
…en dit was mense wat respek afgedwing het en wat hulle lewe vir jou en my opgeoffer het…Ons eer julle tot vandag toe…..daar was geen verraaiers nie!!!!
Minnie Pretorius · 5 jaar gelede
Woon graag vanaand se verrigtinge by Voortrekkermonument by.
Gekant teen een of ander tatoeëer manne wat gaan optree by monument.
Teken asseblief my stem daarteen aan.
Kan dit dalk die begin van die herlewing van ons blanke trots en patriotisme wees? Durf ek opgewonde word???
OMG. Die Wit Suid Afrikaner kon nog nooit saam gestaan het nie, dit is ook bewys in 1917 en nog voor dit met die groot trek.
Veronica sorry girl sad but true!!!!!!!!!
Ons is ‘n gemengde volk wat bestaan het tussen Portuguese, Hollanders, Duidsers en nog meer.
Die gene bots en van daar die twyfel en wantroue vir mekaar. Almal weet altyd beter as die ander!!!!!!!
Wilma Jansen van Vuuren · 4 jaar gelede
Tot wanneer is die uitstalling en wat is die koste. Word dit in die monument self uit gestal of in die opslaan en biblioteek gehou. Gaan mens die boek daar kan koop. Jammer oor al die vrae.